Boek: Jasper en die ruimtemanne 5Die Jasper-jeugreeks is die eerste keer uitgegee in 1959 en daar was verskeie herdrukke van dié gewilde reeks. Hierdie is die vyfde titel in die Jasper-reeks. Vir enige kind sal dit ure se genot verskaf, want dit is ‘n boek om te lees en te herlees. Saam met die Viermanskap is die leser bly oor die sukses wat behaal word en saam met die vriende word daar getreur oor die brandende sitvlakke! Jasper en Ferdinand onderneem onverwags ’n verbluffende, indrukwekkende reis na die buitenste ruim. Hulle maak kennis met vlieënde pierings en ruimtemanne, en verken die planeet Mars. Maar is die ruimtemanne hulle goedgesind en sal hulle die ruimtemiere kan uitoorlê? En die belangrikste van als: Kan hulle lewe op aarde van uitwissing red? Kom deel in die avonture van Jasper! Christiaan Frederik Beyers-Boshoff (1926-1989) was ŉ baie produktiewe skrywer wat veral vir sy Jasper-boeke onthou sal word. Hy het ook tientalle tydskrifverhale, kortverhale en ontspanningsromans geskryf. Hy het veral bekendheid verwerf vir radioverhale soos Ongewenste vreemdeling, Dans van die flamink en My liedjie van verlange. Twee van sy draaiboeke, Catch me a dream en Karate Olympia, is in Amerika verfilm en versprei. Hy het ook televisiedraaiboeke vir die Amerikaanse mark geskryf. Uitgewer: Protea Boekhuis Prys: R125,00* *Prys onderhewig aan verandering